作者：彭元逊
词牌/韵律：子夜歌

paragraphs: 视春衫、箧中半在，浥浥酒痕花露。
恨桃李、如风过尽，梦里故人成雾。
临颍美人，秦川公子，晚共何人语。
对人家、花草池台，回首故园咫尺，未成归去。
昨宵听、危弦急管，酒醒不知何处。
飘泊情多，衰迟感易，无限堪怜许。
似尊前眼底，红颜消几寒暑。
年少风流，未谙春事，追与东风赋。
待他年、君老巴山，共君听雨。